หุ้นสหรัฐฯ ปิดผสม "ดาวโจนส์"ลด น้ำมัน,ทองคำบวก
หุ้นดาวโจนส์ปิดลบ 9.93 จุด ด้านราคาน้ำมันเพิ่มขึ้น 39 เซนต์ ขณะที่ทองคำ บวก3.30 ดอลลาร์
10 ก.พ. 2564

ดัชนีเฉลี่ยอุตสาหกรรมดาวโจนส์ปิดที่ 31,375.83 จุด ลดลง 9.93 จุด หรือ -0.03% ดัชนี เอสแอนด์พี 500 ปิดที่ 3,911.23 จุด ลดลง 4.36 จุด หรือ -0.11% และดัชนี แนสแดค ปิดที่ 14,007.70 จุด เพิ่มขึ้น 20.06 จุด หรือ +0.14%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 9 ก.พ. นักลงทุนเทขายทำกำไรหลังจากตลาดพุ่งขึ้นติดต่อกันหลายวันก่อนหน้านี้
ด้านสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมีนาคม เพิ่มขึ้น 39 เซนต์ ปิดที่ 58.36 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนเมษายน เพิ่มขึ้น 53 เซนต์ ปิดที่ 61.09 ดอลลาร์ต่อบาร์เรล
สัญญาน้ำมันดิบเวสต์เทกซัส ปิดในแดนบวกติดต่อกัน 7 วันทำการ ซึ่งเป็นถิติที่ยาวนานสุดนับตั้งแต่วันที่ 22 ก.พ.2562 ส่วนสัญญาน้ำมันดิบเบรนท์ปิดในแดนบวกติดต่อกัน 8 วันทำการ ซึ่งเป็นสถิติที่ยาวนานที่สุดนับตั้งแต่เดือนก.พ.2563
ราคาทองคำตลาดโคเม็กซ์ งวดส่งมอบเดือนเมษายน เพิ่มขึ้น 3.30 ดอลลาร์ ปิดที่ 1,837.50 ดอลลาร์ต่อออนซ์